Fyld

Indhold

# Udfyld celler

Udfylder automatisk celler med indhold.

For at tilgå denne kommando...

#### Fra menulinen:

Vælg Ark ▸ Udfyld celler

## Fyld nedad

Udfylder et markeret område på mindst to rækker med indholdet af den øverste celle i området.

## Fyld mod højre

Udfylder et markeret område omfattende mindst to kolonner med indholdet af cellen længst til venstre.

## Fyld opad

Udfylder et markeret område på mindst to rækker med indholdet af den nederste celle.

## Fyld mod venstre

Udfylder et markeret område på mindst to kolonner med indholdet af cellen længst til højre.

## Fyld ark

Angiv mulighederne for overførsel af ark eller områder af et bestemt ark til de samme celler på andre valgte ark.

## Fyld serie

Generer automatisk serier med indstillingerne i denne dialog. Bestem retning, forøgelse, tidsenhed og serietype.

## Fyld tilfældige tal

Indsæt automatisk genererede pseudo-tilfældige tal i et celleområde med den valgte distribution og dennes parametre.

## Udfyld celler ved hjælp af kontekstmenuer

Du kan genbruge værdierne i den nuværende kolonne til at udfylde cellen.

- Kald kontekstmenuen, når du står på en celle og vælg Udvalgsliste.

- En rulleliste vises med den tekst, som er i den aktuelle kolonne. Teksten er sorteret alfabetisk og gentagne elementer vises kun en gang.

- Klik på et af de viste elementer for at kopiere det til cellen.